b"\n_START_ARTICLE_\nWilliam Smith (lexic\xc3\xb2graf)\n_START_SECTION_\nBiografia\n_START_PARAGRAPH_\nNascut a Enfield el 1813 de pares inconformistes, fou destinat a la carrera teol\xc3\xb2gica, per\xc3\xb2 acab\xc3\xa0 estudiant per a ser advocat. En el seu temps lliure aprengu\xc3\xa9 de forma autodidacta els autors cl\xc3\xa0ssics, i quan va entrar a l'University College de Londres que acapar\xc3\xa0 els premis de grec i llat\xc3\xad. Va ser aprenent al Gray's Inn el 1830, per\xc3\xb2 va renunciar als seus estudis jur\xc3\xaddics per una pla\xc3\xa7a a l'University College School, i comen\xc3\xa7\xc3\xa0 a escriure sobre temes cl\xc3\xa0ssics._NEWLINE_Centr\xc3\xa0 la seva atenci\xc3\xb3 a la pr\xc3\xa0ctica lexicogr\xc3\xa0fica. El seu primer intent fou el A Dictionary of Greek and Roman Antiquities (tradu\xc3\xaft seria: Diccionari d'Antiguitats gregues i romanes), que va apar\xc3\xa8ixer el 1842. La major part _NEWLINE_fou escrita per ell. El 1849 va seguir el Dictionary of Greek and Roman Biography and Mythology; i el \xe2\x80\x9cDictionary of Greek and Roman Geography\xe2\x80\x9d el 1857. En aquest treball comen\xc3\xa7a a treballar amb alguns dels principals estudiosos del m\xc3\xb3n cl\xc3\xa0ssic amb qui s'associ\xc3\xa0. El 1850 public\xc3\xa0 el primer dels diccionaris escolars, i el 1853 va comen\xc3\xa7ar la s\xc3\xa8rie Principia, que marc\xc3\xa0 un nou pas en l'ensenyament escolar del grec antic i el llat\xc3\xad. M\xc3\xa9s tard public\xc3\xa0 Students' Manuals of History and Literature, en la qual en fou el principal editor. El desenvolupament d'aquesta tasca fou secundada per John Murray, l'editor, que, quan els escriptors inicials dels diccionaris entraren en dificultats, s'ofer\xc3\xad com a voluntari per a participar en l'empresa._NEWLINE_Probablement els llibres m\xc3\xa9s aconseguits de Smith foren els quals s'ocupen de temes eclesi\xc3\xa0stics. En s\xc3\xb3n un clar exponent el Dictionary of the Bible (Diccionari de la B\xc3\xadblia) (1860-1865), el Dictionary of Christian Antiquities (Diccionari d'Antiguitats Cristianes) (1875-1880), realitzat en col\xc2\xb7laboraci\xc3\xb3 amb l'arquebisbe Samuel Cheetham, i el Dictionary of Christian Biography (Diccionari de Biografia Cristiana) (1877-1887), conjuntament amb Henry Wace._NEWLINE_The Atlas, al qual Sir George Grove col\xc2\xb7labor\xc3\xa0, va apar\xc3\xa8ixer el 1875. De 1853 a 1869 Smith fou examinador de filologia cl\xc3\xa0ssica a la Universitat de Londres, i en el seu rec\xc3\xa9s es convert\xc3\xad en membre del senat. Es va asseure a la Comissi\xc3\xb3 per investigar q\xc3\xbcestions de drets d'autor, i fou durant diversos anys secretari de la Royal Literary Fund. Edit\xc3\xa0 Edward Gibbon, amb anotacions de Fran\xc3\xa7ois Guizot i Henry Hart Milman, el 1854-1855._NEWLINE_El 1867, es va convertir en editor de la revista trimestral Quarterly Review, que dirig\xc3\xad amb notable \xc3\xa8xit, fins a la seva mort. Les seves notables mem\xc3\xb2ria i precisi\xc3\xb3, aix\xc3\xad com el seu tacte i cortesia, el feien especialment apropiat per a aquest lloc."